Sabiedrības virzītas vietējās attīstības stratēģija 2023.-2027. gadam (SVVA stratēģija)


Starpteritoriālā un starpvalstu sadarbība saskaņā ar sabiedrības virzītas vietējās attīstības stratēģiju 2023.–2027. gadā
NOLIKUMS

1. Nolikums nosaka starpteritoriālo un starpvalstu sadarbības projektu sagatavošanu un atlasi.
2. Starpteritoriālie un starpvalstu sadarbības projekti  tiek īstenoti pasākuma "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" ietvaros, atbilstoši MK noteikumiem  Nr.141 “Valsts un Eiropas Savienības atbalsta piešķiršanas kārtība vietējām rīcības grupām starpteritoriālajai un starpvalstu sadarbībai saskaņā ar sabiedrības virzītas vietējās attīstības stratēģiju 2023.–2027. gada plānošanas periodam”.
3. Madonas novada fonds projektu iesniedz Lauku atbalsta dienestam (LAD) pēc tam, kad izvērtēta tā atbilstība SVVA stratēģijai.
4. Projektu atlasi veic Madonas novada fonda Padomes izveidota komisija. Projektu atlase tiek protokolēta.
4.1. Interešu konflikta novēršana. Projektu atlasē nepiedalās Padomes locekļi, kam varētu būt interešu konflikts Projekta īstenošanas laikā:
4.1.1. būs Projekta dalībnieks, kas piedalīsies darbībās, kurās izmaksas ir konkrētam dalībniekam;
4.1.2. būs piegādātājs, kas nodrošina projekta norisi.
4.2. Projekta atlases brīdī tiek nodrošināts, ka neviena atsevišķa interešu grupa nekontrolē atlases lēmumu. Projekta atlasei Padome apstiprina komisiju, kuras sastāvā ir viens uzņēmējs, viens iedzīvotāju pārstāvis un viens pašvaldības pārstāvis.
4.3. Komisija pieņem lēmumu par projekta atbilstību un īstenošanu.
5. Projekta atlases kritēriji:
5.1. Projekts dos ieguldījumu SVVA stratēģijas M.2. “Ienākošā tūrisma veicināšana” vai/un M.3 “Sadarbīgas un aktīvas kopienas” sasniegšanā.
5.2. Ir veikta sabiedrības viedokļa aptauja www.mnf.lv :
5.2.1. Informācija par projekta satura apspriešanu publicēta www.mnf.lv vismaz 30 dienas pirms sadarbības projekta iesniegšanas LAD;
5.2.2. Sabiedrības viedokļa sniegšanai noteikts termiņš vismaz 10 darbadienas no publicēšanas dienas;
5.2.3. Projektam plānotais finansējums nepārsniedz SVVA stratēģijas finanšu plānā noteikto atbalsta apmēru. Atbalsta intensitāte atbilst SVVA stratēģijas rīcību plānā norādītajai atbalsta intensitātei.

